**Norvēģijas finanšu instrumenta līdzfinansētās programmas "Korekcijas dienesti" koncepcijas projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nodrošināt atbilstošu infrastruktūru Ieslodzījuma vietu pārvaldes un Valsts probācijas dienesta personāla apmācībām un praksei. Lai nodrošinātu iepriekš minēto, tiks būvēts jauns Mācību centrs un atklātā režīma cietuma paraugkorpusi Olaines cietuma teritorijā.  Ministru kabineta rīkojums stājas spēkā atbilstoši Oficiālo publikāciju un tiesiskās informācijas likuma 7. pantam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar 2017. gada 14. decembra Saprašanās memoranda par Norvēģijas finanšu instrumenta ieviešanu 2014.–2021. gadā starp Norvēģijas Karalisti un Latvijas Republiku B pielikuma 3. daļas D punktu Tieslietu ministrija ir noteikta par Norvēģijas finanšu instrumenta (turpmāk – NFI) līdzfinansētās programmas "Korekcijas dienesti" apsaimniekotāju (turpmāk – programmas apsaimniekotājs).  Ņemot vērā minēto, programmas apsaimniekotājs sadarbībā ar Norvēģijas Korekcijas dienestu direktorātu kā donoru programmas partneri ir sagatavojis NFI līdzfinansētās programmas "Korekcijas dienesti" (turpmāk – programma) koncepcijas projektu, ko atbilstoši Ministru kabineta 2017. gada 5. decembra sēdes protokola Nr. 60 24. § 4.1. apakšpunktā noteiktajam, nepieciešams iesniegt atbalstīšanai Ministru kabinetā, vienlaikus to iesniedzot Finanšu ministrijā kā NFI vadošajā iestādē. Pēc programmas koncepcijas projekta atbalstīšanas Ministru kabinetā Finanšu ministrija nodrošinās programmas koncepcijas iesniegšanu apstiprināšanai Norvēģijas Ārlietu ministrijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā šobrīd ir 10 ieslodzījuma vietas, un 2018. gada 5. februārī tajās atradās 3748 ieslodzītie, no kuriem 1034 bija pirmstiesas apcietinājumā. Ieslodzījuma vietu pārvaldē (turpmāk – IeVP) nodarbināti aptuveni 2800 cilvēki, tai skaitā amatpersonas ar speciālām pakāpēm un darbinieki. Valsts probācijas dienesta (turpmāk – VPD) pārziņā 2016. gadā bija vairāk nekā 17 000 klientu, kam piemērota dažāda veida uzraudzība. VPD nodarbināti 383 cilvēki – gan ierēdņi, gan darbinieki.  Pēdējos desmit gados veikto likumdošanas izmaiņu rezultātā ieslodzījumā atrodas tikai tās personas, kas paveikušas īpaši smagus noziegumus. Personas, kas paveikušas mazāk bīstamus noziegumus, tiek nodotas probācijas uzraudzībā vai notiesātas ar piespiedu darbu. Tā rezultātā ir radusies nepieciešamība pēc jaunām darba metodēm – ir jāmaina ieslodzījuma vietu personāla izpratne, darba stils, kā arī personāla apmācības un izglītošanas process kopumā.  Šobrīd esošā IeVP personāla apmācību sistēma Latvijā var nodrošināt tikai izglītības pamatprasības ieslodzījuma vietu apsargiem (apsargā ieslodzījuma vietas perimetru). Nav iespējams nodrošināt atbilstošu apmācību visām citām ieslodzījuma vietu personāla grupām, lai nodrošinātu nepieciešamo profesionalitāti un prasmes. VPD personāla apmācību sistēma nodrošina plašākas personāla izglītošanās iespējas, tostarp e-mācības, tomēr arī VPD nav pieejama atbilstoša infrastruktūra. Tāpat abām iestādēm trūkst atbilstošas infrastruktūras, kur organizēt dažāda termiņa apmācības, diskusijas, seminārus, starptautiskas apmācības un konferences.  Šobrīd IeVP personāla apmācību sistēmā nav iespējams nodrošināt praktiskās pieredzes apguvi. Topošais darbinieks nevar praktizēties reālajā cietuma vidē – ieslodzījuma vietās, kas nodrošinātu ievērojami labāku mācību rezultātu un darbinieka sagatavotību turpmākajam darba procesam. Tāpat nozīmīgs faktors ir praktizēšanās jaunās, modernās telpās, kas atbilstoši pielāgotas jaunajām darba metodēm un programmām. Šāda pieredze sniedz iespēju darbiniekam nostiprināt teorētiskās zināšanas un veicināt mūsdienīgas pieejas izplatīšanu soda izciešanā arī citās ieslodzījuma vietās. Šobrīd vispiemērotākā vieta šādām apmācībām ir Olaines cietums. NFI 2009.–2014. gada periodā Olaines cietuma teritorijā tika uzbūvēts Atkarīgo centrs (turpmāk – AC). Olaines cietumā izvietoti visu režīmu ieslodzītie, tostarp sievietes atklātā cietuma nodaļā un ieslodzītie ar atkarības problēmām.  Lai nodrošinātu visām IeVP un VPD personāla grupām atbilstošu apmācību infrastruktūru un apmācību iespējas, tā rezultātā veicinot ieslodzīto integrēšanos sabiedrībā un recidīvisma samazināšanos, kā arī, lai nodrošinātu kvalitatīvas un augstvērtīgas praktiskās pieredzes gūšanas iespējas, NFI programmas iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (turpmāk – iepriekš noteiktais projekts) ietvaros nepieciešams būvēt korekcijas dienestu darbinieku Mācību centru un atklātā režīma cietuma paraugkorpusus Olaines cietuma teritorijā. Plānots, ka Mācību centra saturs tiks izstrādāts Darbības programmas "Izaugsme un nodarbinātība" prioritārā virziena "Sociālā iekļaušana un nabadzības apkarošana" 9.1.3. specifiskā atbalsta mērķa "Paaugstināt resocializācijas sistēmas efektivitāti" projekta Nr. 9.1.3.0/16/I/001 "Resocializācijas sistēmas efektivitātes paaugstināšana" ietvaros. Specifiskā atbalsta mērķa 9.1.3. uzdevums ir paaugstināt resocializācijas sistēmas efektivitāti, t.sk., stiprinot korekcijas dienestu amatpersonu kapacitāti un paredzot jaunas apmācību sistēmas izstrādi (ieskaitot jaunu apmācību programmu izstrādi).  Programmas kopējais finansējums ir 15 294 118 *euro*. No tiem granta daļa 85 % jeb 13 000 000 *euro* un valsts budžeta daļa 15 % jeb 2 294 118 *euro*.  Programmas apsaimniekotājs koncepcijā ir iekļāvis šādas rezultātu un iznākumu rādītāju mērķa vērtības saskaņā ar izsvērtu analīzi:   1. "Sagatavoto likumu/papildināto (koriģēto) normatīvo aktu skaits", *vērtība "3"* – tiks sagatavoti grozījumi Ieslodzījuma vietu pārvaldes likumā, Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā un Valsts probācijas dienesta likumā attiecībā uz ieslodzījuma vietu amatpersonām izvirzāmajām izglītības prasībām un kriminālsodu izpildes iestāžu darbinieku apmācību modeli; 2. "Personāla procentuālais īpatsvars, kuri norāda, ka uzlabotā infrastruktūra ir nozīmīgs faktors mācību procesā", *vērtība "80%"* - iepriekš noteiktā projekta sākuma posmā (2019. gada vidus, otra puse) tiks veikta līdzšinējā Mācību centra apmācību programmās iesaistītā personāla viedokļu analīze (aptauja) par iespējām esošajā infrastruktūrā iegūt kvalitatīvu izglītību un veikt apmācības. Iepriekš noteiktā projekta noslēguma posmā (2023. gads) tiks veikta jaunā Mācību centra apmācību programmās iesaistītā personāla viedokļu analīze (aptauja) par iespējām jaunajā infrastruktūrā iegūt kvalitatīvu izglītību un veikt apmācības. Abu aptauju viedokļi tiks salīdzināti. Prognozēts, ka pozitīvam viedoklim par uzlabojumiem būtu jāsasniedz vismaz 80% no visām mērķgrupas atbildēm; 3. "Personāla procentuālais īpatsvars, kuri ziņo par kompetenču uzlabojumu", *vērtība "80%"* - iepriekš noteiktā projekta sākuma posmā (2019. gada vidus, otra puse) tiks veikta apmācību programmās iesaistītā personāla viedokļu analīze (aptauja) par iespējām līdzšinējā Mācību centrā iegūt kvalitatīvu izglītību, kas nodrošinātu pilnvērtīgu kompetenci darbā ar speciālām ieslodzīto personu un probācijas klientu grupām, kā arī ļautu apgūt jaunas darba metodes un nodrošināt atbilstošu kvalifikāciju darbam korekcijas dienestos. Iepriekš noteiktā projekta noslēguma posmā (2023. gads) tiks veikta apmācību programmās iesaistītā personāla viedokļu analīze (aptauja) par iespējām jaunajā Mācību centrā iegūt kvalitatīvu izglītību, kas nodrošinātu pilnvērtīgu kompetenci darbā ar speciālām ieslodzīto personu un probācijas klientu grupām, ļautu apgūt jaunas darba metodes un atbilstošu kvalifikāciju darbam korekcijas dienestos. Abu aptauju viedokļi tiks salīdzināti. Prognozēts, ka pozitīvam viedoklim par uzlabojumiem būtu jāsasniedz vismaz 80% no visām mērķgrupas atbildēm; 4. "Uzcelts valstiskas nozīmes Mācību centrs", vērtība *"Jā"*– iepriekš noteiktā projekta ietvaros tiks uzbūvēts valstiskas nozīmes Mācību centrs (infrastruktūra) korekcijas dienestu darbiniekiem; 5. "Izveidots ieslodzījuma vietas paraugkorpuss" vērtība *"Jā"*– iepriekš noteiktā projekta ietvaros tiks uzbūvēts atklātā cietuma paraugkorpuss; 6. "Aprobēto apmācību programmu skaits", vērtība *"5"* – jaunajā Mācību centrā līdz iepriekš noteiktā projekta noslēgumam 2024. gada aprīlī tiks aprobētas Darbības programmas "Izaugsme un nodarbinātība" prioritārā virziena "Sociālā iekļaušana un nabadzības apkarošana" 9.1.3. specifiskā atbalsta mērķa "Paaugstināt resocializācijas sistēmas efektivitāti" projekta Nr. 9.1.3.0/16/I/001 "Resocializācijas sistēmas efektivitātes paaugstināšana" ietvaros izstrādātās darbinieku apmācību programmas. Plānots, ka tiks aprobētas 5 programmas, no kurām trīs – no jauna izstrādātas programmas, bet divas – projekta ietvaros pilnveidotas programmas; 7. "Ieslodzījuma vietu un probācijas darbinieku skaits, kurus iespējams apmācīt Mācību centrā vienlaicīgi", vērtība *"150"* –  Latvijā ieslodzījuma vietās joprojām ir salīdzinoši liela personāla mainība, (lai gan tā pēdējos gados ir samazinājusies), tāpēc ir nepieciešama jauno darbinieku apmācība. Tāpat arī esošajiem darbiniekiem ir nepieciešams regulāri pilnveidot zināšanas, tomēr ieslodzījuma vietu darbības specifika nepieļauj liela darbinieku skaita vienlaicīgu "atraušanu" no darba pienākumu veikšanas, tāpēc plānojot Mācību centra izmēru minētais ir jāņem vērā. 150 vietas paredzētas, lai nodrošinātu gan ilgtermiņa apmācību programmas, gan īstermiņa (1 – 2 dienas) programmas, tādējādi paredzot ļoti dinamisku centra infrastruktūras noslogojumu. Līdz ar to aprēķināts, lai veiksmīgi notiktu ieslodzījuma vietu speciālistu nodrošināšana un atjaunošanās, vienlaicīgi gada ietvaros Mācību centram būtu jāuzņem līdz 150 cilvēkiem. Minētais lielums būs pietiekams, lai organizētu arī nacionālas un starptautiskas konferences un seminārus. 150 vietu ietvaros ir paredzēts organizēt arī VPD darbinieku apmācībām nepieciešamās mācības; 8. "Ieslodzījuma vietu un probācijas dienesta darbinieku skaits, kas apmācīti Mācību centrā", vērtība *"50"* – plānots, ka līdz iepriekš noteiktā projekta noslēgumam 2024. gada aprīlī jaunajā Mācību centrā būs apmācīti 50 korekcijas dienestu darbinieki; 9. "Pieredzes apmaiņas vizīšu/ ārvalstu ekspertu konsultāciju skaits", vērtība *"6"* – aprēķināts, lai nodrošinātu nepieciešamo likumdošanas izmaiņu sagatavošanu, tiek plānots organizēt vismaz sešas speciālistu pieredzes apmaiņas vizītes. Pieredzes apmaiņas vizītēs plānots iesaistīt gan speciālistus no Latvijas Korekcijas dienestiem, gan arī speciālistus no Norvēģijas Korekcijas dienestu akadēmijas un Ullersmo cietuma, kā donoru projekta partnerus; 10. "Veikts novērtējums par nepieciešamajām izmaiņām likumdošanā", vērtība *"Jā"* – minētais izvērtējums tiks ietverts iepriekš minēto likumu grozījumu anotācijās, paredzot gan esošās situācijas analīzi, gan konstatēto problēmu aprakstu, kā arī jauno normu skaidrojumus; 11. "Uzticamības līmenis starp sadarbības institūcijām saņēmējvalstīs un donorvalstīs (skalā 1-7)", vērtība *"6"* – Norvēģijas finanšu instrumenta 2009.-2014. gada periodā programmas apsaimniekotājs un IeVP ir izveidojuši ciešu, produktīvu un ilgtspējīgu sadarbību ar donoru programmas partneri, ko vairākkārt apliecinājušas Latvijas un Norvēģijas puses. Balstoties uz to, programmas apsaimniekotājs prognozē arī 2014.-2021. gada periodā veicināt augsta uzticamības līmeņa saglabāšanu starp iesaistītajām pusēm. Lai to nodrošinātu, programmas apsaimniekotājs un IeVP jau organizējuši pieredzes apmaiņas vizītes Norvēģijas Korekcijas dienestu akadēmijas un Ullersmo cietuma pārstāvjiem Latvijā ar mērķi iepazīstināt donoru projekta partnerus ar plānotajām iecerēm. Papildus, šim rādītājam mērķa sākotnējo vērtību ar aptaujas palīdzību noteiks Finanšu instrumenta birojs; 12. "Apmierinātības līmenis ar partnerībām (skalā 1-7)" vērtība *"6"* – skatīt 11. punktu; 13. "Personu īpatsvars, kas sadarbības procesā izmanto bilaterālās sadarbības laikā iegūtās zināšanas", vērtība *"50%"* -  lai nodrošinātu programmas un iepriekš noteiktā projekta pilnvērtīgu ieviešanu, nepieciešama pieredzes apmaiņa starp Latvijas un Norvēģijas pusēm. Plānots, ka programmā un iepriekš noteiktā projektā iesaistītais personāls būs ciešā saskarē ar Norvēģijas pusi un regulāri varēs pārņemt zināšanas no donorvalsts, tādā veidā nodrošinot, ka vismaz puse darbinieku spēs uzkrāt un vēlāk izmantot bilaterālās sadarbības laikā iegūtās zināšanas; 14. "Kopīgo iniciatīvu skaits saņēmējvalstī vai donorvalstī ārpus programmas darbības jomas", vērtība *"2"* – lai paplašinātu redzesloku un nodrošinātu izpratni par jautājumiem ārpus programmas darbības jomas, plānots, ka saņēmējvalsts un donorvalsts organizēs divas kopīgas iniciatīvas; 15. "Donorvalsts un saņēmējvalsts iestāžu kopīgi organizēto apmācību skaits", vērtība *"4"* – lai nodrošinātu korekcijas dienestu speciālistiem nepieciešamās apmācības par jautājumiem, kas nepieciešami projekta veiksmīgas norises nodrošināšanai (plašā nozīmē, ieskaitot donorvalsts ekspertu vadītas apmācības par specifiskiem jautājumiem, kā arī apmācības dažādām mērķauditorijām, piemēram, nevalstiskajām organizācijām (turpmāk – NVO) par dažādiem jautājumiem (piemēram, labo praksi, kā ar ieslodzītajiem un bijušajiem ieslodzītajiem strādā donorvalsts un citu ārvalstīs)), tiks rīkotas vismaz 4 apmācības Latvijā; 16. "Dalībnieku skaits, kas piedalījušies pieredzes apmaiņas vizītēs no saņēmējvalsts (pēc dzimuma)", vērtība *"50"* – plānots, ka uz donorvalsti pieredzes apmaiņas vizītē programmas un iepriekš noteiktā projekta īstenošanas laikā dosies vismaz piecdesmit Latvijas korekcijas dienestu pārstāvji, kas vairumā būs saistīti ar Mācību centra un atklātā cietuma paraugkorpusa saturisko un tehnisko funkciju nodrošināšanu. Programmas apsaimniekotājs, atbilstoši donorvalsts prasībām, veiks dalībnieku dzimuma uzskaiti; 17. "Dalībnieku skaits, kas piedalījušies pieredzes apmaiņas vizītēs no donorvalsts (pēc dzimuma)", vērtība *"30"* – plānots, ka uz saņēmējvalsti pieredzes apmaiņas vizītē programmas un iepriekš noteiktā projekta īstenošanas laikā dosies vismaz 30 Norvēģijas korekcijas dienestu pārstāvji (pārsvarā no iepriekš noteiktā projekta partnerorganizācijām) un tie būs saistīti ar Mācību centra un atklātā cietuma paraugkorpusa saturisko un tehnisko funkciju nodrošināšanu. Programmas apsaimniekotājs, atbilstoši donorvalsts prasībām, veiks dalībnieku dzimuma uzskaiti; 18. "Projektu skaits, kuros notiks sadarbība ar donorvalsts projekta partneriem", vērtība *"1"* – sarunās starp Latvijas un Norvēģijas pusēm panākts un Sadarbības memorandā iekļauts, ka programmas "Korekcijas dienesti" ietvaros tiks īstenots viens iepriekš noteiktais projekts "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" un tā īstenotājs būs IeVP.   Mērķa vērtību formulējums (procentuālais, skaitliskais, vai ar vārdiem) ir definēts saskaņā ar Finanšu instrumenta biroja Rezultātu izvērtēšanas vadlīnijām un Programmu indikatoru vadlīnijām NFI 2014.–2021. gada periodam. Mērķa vērtības noteiktas, saskaņojot ar Finanšu instrumenta biroju un donoru programmas partneri. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, IeVP, VPD, Norvēģijas Korekcijas dienestu direktorāts, Finanšu instrumenta birojs, NVO. |
| 4. | Cita informācija | Korekcijas dienestu darbinieku Mācību centrs, ko paredzēts būvēt programmas ietvaros, būs valstiskas nozīmes apmācību iestāde. Tajā mācīsies korekcijas dienestu darbinieki no visiem Latvijas reģioniem. Jaunā Mācību centra ietvaros būs iespējams nodrošināt nakšņošanas iespējas studentiem no attālākiem Latvijas reģioniem, tādā veidā papildus uzlabojot apmācību pieejamību.  2018. gada 7. martā programmas apsaimniekotājs atbilstoši Finanšu instrumenta biroja norādēm organizēja iesaistīto pušu sanāksmi, kurā aicināja piedalīties arī pārstāvjus no NVO Latvijā. Līdz ar to programmas koncepcijas izstrādes laikā tika nodrošināta NVO sektora iesaiste un pārstāvniecība no tām NVO, kas bija ieinteresētas sniegt savu ieguldījumu programmas koncepcijas sagatavošanā. Programmas īstenošanā piedalīsies NVO no donorvalsts "Norvēģijas Sarkanais Krusts" kā iepriekš noteiktā projekta partneris, un tiks piedāvāta sadarbība kādai no Latvijas NVO.  Jau šobrīd notiek Latvijas korekcijas dienestu sadarbība ar dažādām NVO, kas sniedz atbalstu ieslodzītajiem un bijušajiem ieslodzītajiem. Tomēr, visai bieži palīdzības apjoms tiek sniegts šaurā profilā, tas nav visaptverošs un pilnīgs, tādēļ programmas īstenošanā tiks aicinātas piedalīties NVO, kam ir pieredze darbā ar attiecīgo mērķa grupu. Šīs NVO nebūs projekta partneri atšķirībā no "Norvēģijas Sarkanā Krusta", kuram ir ilgtermiņa pieredze ar attiecīgo mērķa grupu un labā prakse, kas var izrādīties interesanta Latvijas NVO. Konkrētāks sadarbības saturs, virzieni un formas ar NVO tiks apspriesti pēc projekta līguma noslēgšanas (provizoriski 2019. gada vidū).  NVO projektā un pēc tā noslēgšanās veiktās darbības nebūs uzskatāmas par saimniecisko darbību, NVO pārstāvji projekta laikā negūs atlīdzību, kā arī projektā iegūtās zināšanas neradīs NVO pārstāvjiem iespēju gūt atlīdzību pēc projekta beigām, jo tiesības turpināt strādāt ar projektā sagatavoto apmācību saturu un to izplatīt paliks tikai IeVP kompetencē un piekritībā.  Programmas apsaimniekotājs sagatavojis programmas koncepciju saskaņā ar Ministru kabineta 2018. gada 13. marta protokollēmuma Nr.15 30.§ 7.1.apakšpunktā ietvertā uzdevuma izpildi, kas paredz, izstrādājot Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmu koncepciju projektus, iekļaut analīzi un priekšlikumus par nevalstisko organizāciju iespējām iesaistīties un par finansējuma pieejamību programmu īstenošanas posmā, kā arī par programmu reģionālo tvērumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finansējuma saņēmējs, IeVP un VPD speciālisti, ieslodzījuma vietu un probācijas klienti. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | No projektā ietvertā regulējuma jaunas administratīvās izmaksas neveidosies. |
| 4. | Atbilstības izmaksu monetārs novērtējums | No projektā ietvertā regulējuma jaunas atbilstības izmaksas neveidosies. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 147034 | 0 | 229687 | 0 | 1249958 | 4028545 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 167120 |  | 267155 |  | 1468898 | 4736583 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -20086 |  | -37468 |  | -218940 | -708038 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmas kopējais finansējums ir 15 294 118 *euro*, no kura NFI granta daļa ir 85% jeb 13 000 000 *euro* un valsts budžeta daļa 15% jeb 2 294 118 *euro*.  Programmas īstenošanas laiks ir no 2018. gada 1. janvāra līdz 2024. gada 31. decembrim. Programmas vadības izmaksas plānotas 1 370 589 *euro* apmērā un papildus Sadarbības memorandā noteikts divpusējās sadarbības fonda finansējums programmai 100 000 *euro* apmērā. Kopā izmaksas plānotas 1 470 589 *euro* apmērā apakšprogrammā 71.06.00 "Eiropas Ekonomikas zonas un Norvēģijas finanšu instrumentu finansētie projekti" projekta Nr. EEZ/TM/001 "Programmas "Korekcijas dienesti" administrēšana" ietvaros. Programmas ietvaros tiks īstenots iepriekš noteiktais projekts "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā", kura izmaksas plānotas 13 923 529 *euro* apmērā apakšprogrammā 71.06.00 "Eiropas Ekonomikas zonas un Norvēģijas finanšu instrumentu finansētie projekti".  Provizoriski plānotā naudas plūsma:  2018. gadā programmas vadībai – 133 908 *euro* (NFI finansējums 113 822 *euro*, valsts budžeta finansējums 20 086 *euro*) un divpusējās sadarbības fonda finansējums 33 212  *euro*;  2019. gadā programmas vadībai – 199 377 *euro* (NFI finansējums 169 470 *euro*, valsts budžeta finansējums 29 907 *euro*) un divpusējās sadarbības fonda finansējums 17 368 *euro*. Iepriekš noteiktajam projektam – 50 410 *euro* (NFI finansējums 42 849 *euro*, valsts budžeta finansējums 7 561 *euro*);  2020. gadā programmas vadībai – 207 478 *euro* (NFI finansējums 176 356 *euro*, valsts budžeta finansējums 31 122 *euro*) un divpusējās sadarbības fonda finansējums 9 300 *euro.* Iepriekš noteiktajam projektam – 1 252 120 *euro* (NFI finansējums 1 064 302 *euro*, valsts budžeta finansējums 187 818 *euro*);  2021. gadā programmas vadībai – 201 513 *euro* (NFI finansējums 171 286 *euro*, valsts budžeta finansējums 30 227 *euro*) un divpusējās sadarbības fonda finansējums 16 330 *euro*. Iepriekš noteiktajam projektam – 4 518 740 *euro* (NFI finansējums 3 840 929 *euro*, valsts budžeta finansējums 677 811 *euro*);  2022. gadā programmas vadībai – 211 848 *euro* (NFI finansējums 180 071 *euro*, valsts budžeta finansējums 31 777 *euro*)un divpusējās sadarbības fonda finansējums 9 400 *euro*. Iepriekš noteiktajam projektam – 7 768 100 *euro* (NFI finansējums 6 602 885 *euro*, valsts budžeta finansējums 1 165 215 *euro*);  2023. gadā programmas vadībai – 216 263 *euro* (NFI finansējums 183 824 *euro*, valsts budžeta finansējums 32 439 *euro*)un divpusējās sadarbības fonda finansējums 14 390 *euro*. Iepriekš noteiktajam projektam – 262 120 *euro* (NFI finansējums 222 802 *euro*, valsts budžeta finansējums 39 318 *euro*);  2024. gadā programmas vadībai – 200 202 *euro* NFI finansējums 170 172 *euro*, valsts budžeta finansējums 30 030 *euro*)un divpusējās sadarbības fonda finansējums 0 *euro*. Iepriekš noteiktajam projektam – 72 039 *euro* (NFI finansējums 61 233 *euro*, valsts budžeta finansējums 10 806 *euro*). Naudas plūsmas aprēķini veikti, atbilstoši programmas ietvaros sagatavotajam laika plānam, kas paredz, ka būvniecības iepirkumi provizoriski tiek plānoti 2020. gadā un būvniecības process notiks 2021.-2022. gadā. Līdz ar to šajos gados paredzētas lielākās izmaksas. Provizoriski saturisko programmu ieviešanu Mācību centrā plānots veikt 2023. gadā. Iepriekš noteiktā projekta līgumu starp programmas apsaimniekotāju un IeVP paredzēts noslēgt 2019. gada vasarā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Iepriekš noteiktā projekta ietvaros tiks papildus ieviestas 2 amata vietas. | | | | | | |
| 8. Cita informācija | Norādītais finansējuma apguves sadalījums ir indikatīvs un var tikt precizēts iepriekš noteiktā projekta līguma noslēgšanas laikā.  Valsts budžeta finansējums tiks pieprasīts atbilstoši Ministru kabineta 2010. gada 18. maija noteikumos Nr. 464 "Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" noteiktajai kārtībai.  Plānots, ka projekta ietvaros uzbūvēto ēku uzturēšanai nepieciešamais finansējums (iepriekš noteiktā projekta rezultātu ilgtspējas nodrošināšanai, t.sk. uzturēšanas izmaksu segšanai) indikatīvi būs 250 000 *euro* gadā. Tas ir aptuveni 2% gadā no projekta kopējām "stingro" aktivitāšu izmaksām (13 000 000 *euro*). Plānots, ka summa samazināsies, jo būs ietaupījumi no telpām, kuras tiks slēgtas. Attiecīgi plānots, ka Mācību centra un atklātā cietuma paraugkorpusa uzturēšanas izmaksās ietilpst šādas pozīcijas:  1. Siltumenerģija – 96 000 *euro*;  2. Ūdens un kanalizācija – 36 000 *euro*;  3. Elektrība – 48 000 *euro*;  4. Apdrošināšana (inventāram, ēkai) – 5 000 *euro*;  5. Inventāra un krājumu atjaunināšana – 50 000 *euro;*  6. Citi komunālie pakalpojumi (atkritumu savākšana, deratizācija, dezinsekcija utml.) – 15 000 *euro*. Piecu gadu periodā uzturēšanas izmaksas būs aptuveni 1 250 000 *euro*.  Attiecīgi 2023. gadā uzturēšanas izmaksas pilnā apmērā tiks apmaksātas no projekta budžeta finanšu līdzekļiem, 2024. gadā no projekta budžeta tiks apmaksātas izmaksas aptuveni 83 333 *euro* apmērā par periodu no 1. janvāra līdz 30. aprīlim. Par izmaksām no 2024. gada 1. maija līdz 30. decembrim, kā arī 2025. gadā un turpmāk, atbilstoši Ministru kabineta 2012. gada 11. decembra noteikumu Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" 10.4. apakšpunktam Tieslietu ministrija sagatavos priekšlikumus pamatbudžeta bāzes izdevumu precizēšanai par pabeigtā projekta uzturēšanas izdevumiem nepieciešamo finansējumu, ņemot vērā Tieslietu ministrijas budžetā jau paredzētās uzturēšanas izmaksas esošajam IeVP Mācību centram. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | Saistības pret Eiropas Savienību | | Projekts šo jomu neskar. | | | |
| 2. | Citas starptautiskās saistības | | 2017. gada 14. decembra Saprašanās memoranda par Norvēģijas finanšu instrumenta ieviešanu 2014.–2021. gadā starp Norvēģijas Karalisti un Latvijas Republiku B pielikuma 3. daļas D punkts. | | | |
| 3. | Cita informācija | | Nav. | | | |
| **1. tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Projekts šo jomu neskar. | | | | |
| A | | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. | | Projekts šo jomu neskar. | | Projekts šo jomu neskar. | | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | |
| Cita informācija | | Nav. | | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | 2017. gada 14. decembra Saprašanās memoranda par Norvēģijas finanšu instrumenta ieviešanu 2014.–2021. gadā starp Norvēģijas Karalisti un Latvijas Republiku B pielikuma 3. daļas D punkts. | | | | |
| A | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| 2017. gada 14. decembra Saprašanās memoranda par Norvēģijas finanšu instrumenta ieviešanu 2014.–2021. gadā starp Norvēģijas Karalisti un Latvijas Republiku B pielikuma D punkts. | | Rīkojuma projekta 1. un 3. punkts. | | | Starptautiskās saistības tiek izpildītas pilnībā. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | 2017. gada 14. decembra Saprašanās memoranda par Norvēģijas finanšu instrumenta ieviešanu 2014.–2021. gadā starp Norvēģijas Karalisti un Latvijas Republiku B pielikuma 3. daļas D punkts nav pretrunā ar Latvijas Republikas starptautiskajām saistībām. | | | | |
| Cita informācija | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Finanšu instrumenta biroja noteiktajam programmas "Korekcijas dienesti" apsaimniekotājs programmas koncepcijas izstrādes laikā apzināja provizoriski iesaistītās puses. Lai nodrošinātu pēc iespējas lielāku dažādu ieinteresēto pušu pārstāvniecību un apkopotu viedokļus, programmas apsaimniekotājs 2018. gada 7. martā rīkoja iesaistīto pušu sanāksmi.  Programmas koncepcijas izstrādes iesaistīto pušu sanāksmē piedalījās pārstāvji no šādām institūcijām:   * Norvēģijas Finanšu instrumenta biroja; * Norvēģijas Korekcijas dienestu direktorāta; * Eiropas Padomes; * Eiropas Ieslodzījuma vietu un Korekcijas dienestu organizācijas; * Tieslietu ministrijas; * Finanšu ministrijas; * Izglītības un zinātnes ministrijas; * Norvēģijas vēstniecības Latvijā; * Norvēģijas korekcijas dienestu personāla akadēmijas; * VPD; * IeVP Olaines cietuma (Latvijas Cietumu slimnīcas); * Latvijas pārstāvja starptautiskajās cilvēktiesību institūcijās biroja; * Latvijas Probācijas darbinieku arodbiedrības; * Latvijas Universitātes; * Latvijas Iekšlietu darbinieku arodbiedrības; * Latvijas Romas Katoliskās Baznīcas Cietuma kapelānu dienesta.   Programmas koncepcijas projekts tika nosūtīts saskaņošanai Nevalstisko organizāciju un Ministru kabineta sadarbības memoranda īstenošanas padomei (turpmāk – Memoranda padome) un Norvēģijas Finanšu instrumenta programmas komitejai.  Memoranda padomei projekts tika nosūtīts 2018. gada 14. maijā, un iebildumi noteiktajā termiņā netika saņemti, līdz ar to programmas apsaimniekotājs uzskata, ka Memoranda padome informēja par saskaņojumu ar noklusējumu. |
| 2. | Sabiedrības līdzdalība projekta izstrādē | Korekcijas dienestu tēma Latvijas sabiedrībā nav plaši pārstāvēta un ir specifiska nozare. Tādēļ, lai nodrošinātu pamatotu sabiedrības viedokli un pārstāvniecību programmas koncepcijas sagatavošanā, programmas apsaimniekotājs nodrošināja ieinteresēto Latvijas NVO dalību diskusijās. |
| 3. | Sabiedrības līdzdalības rezultāti | Iesaistīto pušu sanāksmē tika definēti izaicinājumi un to iespējamie risinājumi korekcijas dienestu sistēmā. Pēc iesaistīto pušu sanāksmes viedokļi tika ņemti vērā, apkopoti un integrēti programmas "Korekcijas dienesti" koncepcijas projektā, tādā veidā nodrošinot valsts institūciju, donorvalsts un korekcijas dienestu profesionāļu viedokļu plašu pārstāvniecību, kā arī NVO viedokļu pārstāvniecību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, IeVP un VPD. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Programmas "Korekcijas dienesti" īstenošanas laikā Olaines cietuma teritorijā plānots būvēt jaunu Mācību centru IeVP un VPD personālam. Līdz ar to esošais IeVP Mācību centrs tiks pārcelts uz jaunām telpām. Papildus jaunajā Mācību centra infrastruktūrā būs iespējams organizēt arī VPD nepieciešamas mācības.  Tāpat programmas ietvaros Olaines cietuma teritorijā tiks būvēts atklātā cietuma paraugkorpuss, kas aizstās novecojušo atklātā cietuma infrastruktūru. Jaunas institūcijas netiks veidotas.  Iepriekš noteiktā projekta ietvaros tiks papildus ieviestas 2 amata vietas. |
| 3. | Cita informācija | Atbilstoši Norvēģijas Ārlietu ministrijas 2016. gada 22. septembrī pieņemtajiem *"Noteikumiem par Norvēģijas finanšu instrumenta ieviešanu 2014.-2021. gadā"*, Finanšu ministrija nodrošina programmas koncepcijas iesniegšanu Norvēģijas Ārlietu ministrijā. Pēc donorvalsts vērtējuma un komentāru saņemšanas programmas apsaimniekotājs un Finanšu ministrija piedalās programmas līguma projekta sagatavošanā. Norvēģijas Ārlietu ministrija programmai var noteikt papildu nosacījumus vai pieprasīt labojumus programmas līguma projektā. Ja donorvalsts komentāri pēc būtības maina programmas saturu, programmas apsaimniekotājs par to informē Ministru kabinetu pirms programmas līguma slēgšanas. Finanšu ministrija nodrošina programmas līguma slēgšanu ar Norvēģijas Ārlietu ministriju. |

Iesniedzējs:

tieslietu ministrs Dzintars Rasnačs

Kleina 67036868

[Agnese.Kleina@tm.gov.lv](mailto:Agnese.Kleina@tm.gov.lv)